**Домашен компостер BOKASHI ORGANKO Еssential + 1кг. Биоген (активиращи трици) : Инструкции за употреба**

Поздравления! С покупката на домашен компостер, Вие направихте още една крачка към по-чиста и по-целесъобразна околна среда. Надяваме се компостерът да ви служи дълго и да ви помага в оползотворяването на органичния отпадък, който се генерира в ежедневието ни.

За максимален ефект, Ви молим да прочетете и спазвате по-долу описаните инструкции за употреба.

За всичко останало, можете да се свържете с нас на 02/873 81 27, info@botanika.bg.

За повече идеи и вдъхновения ни последвайте в социалните мрежи.

**Какво представлява домашното компостиране по метода Bokashi?**

С домашния компостер Bokashi Organko Essential Вие можете да компостирате органичния отпадък от бита като го превърнете в богата органична почва за отглеждане на цветя, подправки и зеленчуци. Процесът на ферментация е лесен, бърз и без всякаква неприятна миризма. Така, компостирането у дома е приятно и полезно занимание, което бързо става част от начина ни на живот. Благодарение на триците Bokashi, пълни с полезни микроорганизми, ферментацията е естествен процес на разлагане на биологичните отпадъци без наличието на неприятна миризма. Биоотпадъците се разлагат, но не гният, като по този начин в тях се запазват витамините и минералите. За да се постигне този резултат, трябва да добавяте биоген (активиращи трици, познати също само с името Bokashi) над всеки слой биоотпадъци и то всеки път, когато добавяте биоотпадъци в компостера. Те помагат за разлагането на всякакви биоотпадъци, както и на някои пестициди и други вредни съставки. Наличието на микроорганизми в биогена (активиращите трици) ускоряват процеса на ферментация в компоста, докато в биологичните отпадъци остават ценните хранителни вещества, витамините и минералите. Някои пестициди и други вредни съставки се разпадат на екологично чисти материали. Сместа от ферментирал биоотпадък представлява **първокласен компост**, подходящ за отглеждане на растения, включително и на плодове и зеленчуци.

**Пакетът Bokashi Organko Еssential** **съдържа:**

A – Капак

B – Мерителна лъжичка

C – Лопатка за притискане на био отпадъци

D – Решетка, която се поставя на дъното на компостера

E – Контейнер

F – Дръжка

G – Кранче

H – Съд за източване на био тор

I – Поставка за контейнера

 +1кг. Биоген (активиращи трици)

Вместимост на контейнера:15,3 л.

**Пакетът Сет Bokashi Organko Еssential** **съдържа:**

A – Капак – 2бр.

B – Мерителна лъжичка

C – Лопатка за притискане на био отпадъци

D – Решетка, която се поставя на дъното на компостера 2 бр.

E – Контейнер - 2 бр.

F – Дръжка – 2 бр.

G – Кранче – 2бр.

H – Съд за източване на био тор

I – Поставка за контейнера

 +1кг. Биоген (активиращи трици)

Вместимост на контейнера:15,3 л.

**Инструкции за употреба на Bokashi Organko Еssential:**

Преди първата употреба се уверете, че кранчето на компостера сочи към знака CLOSE.

1. Изсипете на дъното на компостера 20 мл биоген (активиращи трици) преди всяка първа употреба.

2. Нарежете по-големите парчета храна на по-малки.

3. След всеки слой биоотпадъци добавяйте по 20 мл биоген. Ако добавяте по-голямо количество биоотпадък, добавяйте и по-голямо количество биоген. Препоръчваме да използвате 20 мл биоген на всеки 5 см слой биоотпадък.

ЗА ПОЛЗВАТЕЛИТЕ НА **Сет Bokashi Organko Еssential** -2 компостера+Биоген:

7. – Ако използвате комплекта Bokashi Essential, разпръснете 2 мерителни лъжички по 20 г над биоотпадъците, когато компостерът се напълни догоре. Затворете добре компостера. Уверете се, че капакът му прилепва плътно и е добре затворен. Не го отваряйте в продължение на 14 дни.

8. – Междувременно използвайте втория компостер Bokashi Organko Essential, за да събирате биоотпадъците си.

9. – По време на този процес източвайте течността от компостера на всеки 3 до 5 дни.

10. – Заровете готовия компост в почвата или го изхвърлете в контейнер за биоотпадъци.

4. Използвайте специалната лопатка в комплекта, за да притиснете добре биоотпадъците и да изкарате въздуха от компостера.

5. Затваряйте капака плътно.

6.След първите 14 дни на компостиране източвайте течността на всеки 3-5 дни.

7.Когато напълните компостера около 5 см. под ръба му изпразнете съдържанието му в контейнер за биоотпадъци или разпръснете Биоген (активиращи трици) плътно около 2 мерителни лъжички по 20 г. и затворете добре компостера. Уверете се, че капакът му прилепва плътно и е добре затворен. Не го отваряйте в продължение на 14 дни , за да получите първокласен компост.

**ВАЖНО** е компостерът да бъде на място с температура около 20 градуса, това е оптималната температура, при която активиращите трици и съдържащите се в тях ефективни микроорганизми, работят най-добре за разграждането на биоотпадъците.

– По време на този процес източвайте течността от компостера на всеки 3 до 5 дни.

– Заровете готовия компост в почвата или го изхвърлете в контейнер за биоотпадъци.

**За какво може да се използва готовият компост?**

1. Добавете го към градински компостер за пълно разграждане и превръщане в качествена почва.
2. Заровете го в леха на двора и за 2-3 месеца той ще се разгради и ще освободи всички свои полезни вещества в почвата.
3. Ползвайте го като мулч, подобрител на дренажните свойства на почвата в градината и за подобрение структурата на глинеста почва.
4. Пресипете го в по-голям контейнер като го смесите с почва и изчакайте без да отваряте контейнера 2-3 месеца. След това, вашата богата органична почва ще е готова за ползване за саксии, лехи и контейнери за отглеждане на цветя, подправки и зеленчуци.
5. Ако нямате двор и не отглеждате растения, можете да го подарите на приятел градинар или да го предадете за ценна органична суровина в определените от общината пунктове.

**ВНИМАНИЕ!** Отпадъкът няма да се промени визуално, тъй като той започва да се разлага от 3 до 5 седмици след като е смесен с биогена.

**Какво представлява Биоген – активиращи трици?**

Биогенът е смесица от трици и меласа (захар и вода), обогатени с полезни микроорганизми (млечни бактерии, дрожди, фотосинтетични организми, актиномицети и ензимно активни гъби, които подпомагат ферментационния процес и предотвратяват гниенето на отпадъците в компостера Bokashi Organko. След като ферментационният процес приключи, биологичният отпадък запазва всички важни хранителни вещества (особено азота), които биха изчезнали по време на разлагането в други условия. Ферментиралият биологичен отпадък е основа за първокласен компост.

**Какво можете да правите с течността, която източвате от компостера?**

УПОТРЕБА БЕЗ РАЗРЕЖДАНЕ: Течността Bokashi е подходяща за отпушване на канали и септични ями.

РАЗТВОРЕНА ВЪВ ВОДА течността Bokashi е много полезен течен тор за растенията у дома, на балкона или в градината.

ДОЗИРОВКА: Разтворете Bokashi течността във вода в съотношение 1:100 (1 децилитър течност Bokashi в 10 литра вода). С получения разтвор можете да подхранвате растенията веднъж седмично или по-рядко. За по-често поливане на растенията направете разтвор във вода в съотношение 1:200 (1 децилитър течност Bokashi в 20 литъра вода).

СЪХРАНЕНИЕ: Може да съхранявате Bokashi течността в бутилка на тъмно и хладно място.

**Какво може да се слага в домашния компостер Bokashi Organko Еssential ?**

Можете да компостирате почти всякакви биоотпадъци. Препоръчително е да режете по-големите парчета хранителни остатъци на по-малки части, тъй като това ще помогне за ефективността на ферментационния процес.

Следните хранителни отпадъци **МОГАТ** да се слагат в Bokashi Organko Еssential:

* Плодове и зеленчуци /без плесен/;
* Обелки от банани и цитруси;
* Сготвена храна /отцедена/;
* Сготвено или сурово месо;
* Сирена;
* Риба;
* Кисело мляко;
* Яйца;
* По-малки кокали и кости;
* Хляб /без плесен/;
* Мляно кафе;
* Увехнали цветя;
* Малки парчета хартия.

**\*Не слагайте в домашния си компостер:**

Течности – оцет, олио, вода, сок;

Развалени храни – с плесен и започнал процес на гниене;

Други – големи кокали, пепел, животински екскременти.

**ПОДДРЪЖКА**

Bokashi Organko Еssential трябва да се разглобява и почиства след всяко изпразване на съдържанието в него.

Компостер: Препоръчително е да изплаквате компостера, капака и кранчето под течаща вода, но без да използвате миещи препарати, тъй като те могат да навредят на микроорганизмите и естествената среда вътре в компостера.

Натиснете от двте страни с крака поставката на компостера на обозначените за това места, издърпайте леко нагоре и го отделете от поставката. Когато го поставяте обратно, уверете се, че е поставен правилно върху поставката и притиснете леко надолу.

**ВНИМАНИЕ!**

Подходящи за съдомиялна машина на температура 55 градуса и на еко програма са: решетката, която се поставя на дъното и контейнера на компостера.

**НЕ** почиствайте капака на компостера в съдомиялна машина !!!

**Сместа в компостера, течността от компостера и биогенът не са подходящи за консумация!**

Повече информация, съвети и идеи можете да откриете на [www.botanika.bg](http://www.botanika.bg).